Painin maailmanmestaruuskilpailut 2008
Vuoden 2008 painin maailmanmestaruuskilpailut järjestettiin Tokiossa, Japanissa 11.–13. lokakuuta 2008. Kisat olivat siinä mielessä erikoiset, että ne järjestettiin olympiavuonna, mitä yleensä on vältetty. Kisoissa painittiin vain naispainissa, sillä Pekingin kesäolympialaisissa naispainin painoluokkia oli vain neljä. Tokiossa sarjoja oli seitsemän.